P r e d k l a d a c i a    s p r á v a

Materiál sa predkladá na rokovanie vlády ako iniciatívny. Má informatívny charakter a z tohto dôvodu nebol predložený na medzirezortné pripomienkové konanie. 

Minister zahraničných vecí SR Ján Kubiš uskutočnil dňa 31. januára 2007 pracovnú návštevu Spojeného kráľovstva Veľkej Británie a Severného Írska (UK). Rokoval s ministerkou zahraničných vecí UK Margaret Beckettovou, ministrom pre Európu Geoffom Hoonom, predsedom zahraničného výboru Dolnej komory britského parlamentu Michaelom Gapesom a predsedom Britskej rady a bývalým členom Európskej komisie Lordom Kinnockom.

Predmetom rozhovorov boli bilaterálne otázky, aktuálne európske otázky s osobitným dôrazom na diskusiu o Zmluve o ústave pre Európu a medzinárodno-politické otázky (Kosovo, Srbsko, angažovanie sa SR na Balkáne, členstvo SR v BR OSN, Irak a Afganistan).